Након Сарајевског атентата почео је лов на истакнуте Србе, па је Шола ухапшен у јулу 1914, као истакнути културни и соколски радник. До суђења је био утамничен у Мостару, Сарајеву и Бањој Луци. Суђено му је на Бањалучком велеиздајничком процесу, а осуђен је 22. априла 1916. на 12 година тешке тамнице. Оптужили су га да је често боравио у Београду, да је сарађивао са Србијом, а посебно са организацијом Народне одбране. Затворску казну издржавао је у Невесињу, Зеници и Травнику. Пуштен је из затвора крајем октобра 1918.